cyanic-selkie/wikianc huggingface dataset:
Dust and Dreams
Dust and Dreams — ინგლისური პროგრესული როკ-ჯგუფ Camel-ის მეთერთმეტე სტუდიური ალბომი. იგი გამოვიდა 1991 წელს, ჯგუფის არსებობაში შვიდწლიანი პაუზის შემდეგ. ამ შუალედში ლიდერი ენდრიუ ლატიმერი და სიუზან ჰუვერი ინგლისიდან კალიფორნიაში გადავიდნენ და შექმნეს საკუთარი ლეიბლი Camel Productions. ალბომი შეიქმნა ჯონ სტაინბეკის „მრისხანების მტევნების“ გავლენით.
სიმღერების სია
ყველა სიმღერის ავტორი - ენდრიუ ლატიმერი, გარდა მითითებულისა:
სქოლიო
კატეგორია:Camel-ის ალბომები კატეგორია:1991 წლის ალბომები კატეგორია:კონცეპტუალური ალბომები
ჰოენცოლერნთა ხიდი
მინი|ჰოენცოლერნთა ხიდი|250პქ
ჰოენცოლერნთა ხიდი (Hohenzollernbrücke) — ხიდი მდინარე რაინზე ქალაქ კალნში, გერმანიაში. 1907-1911 წლებში აგებული თავდაპირველი ნაგებობა ორი სარკინიგზო და ერთი სამანქანო გზისაგან შედგებოდა. 1945 წლის შემდეგ, მეორე მსოფლიო ომის დროს ძლიერ დაზიანებული ხიდი, ფაქტობრივად, ხელახლა აშენდა და მხოლოდ ორ სარკინიგზო ხაზს შეიცავდა, მოგვიანებით კი მესამე დაემატა. თავდაპირველი სამანქანო გზის ნაცვლად ორივე განაპირა მხარეს ფეხით და ველოსიპედით მოსიარულეთა გზები განთავსდა.
ჰოენცოლერნთა ხიდი კელნის მთავარ სადგურთან ერთად გერმანიისა და ევროპის ერთ-ერთი უმთავრესი სარკინიგზო კვანძია. ნაგებობა კელნის ტაძართან ერთად ქალაქის ლანდშაფტის ერთ-ერთი განუყოფელი ნაწილია.
დრეზდენის ელბის ხეობა
დრეზდენის ელბის ხეობა — კულტურული ლანდშაფტი და ყოფილი მსოფლიო კულტურული მემკვიდრეობის ტერიტორია, რომელიც გადაჭიმულია მდინარე ელბის გასწვრივ დრეზდენში, რომელიც არის საქსონის დედაქალაქი, გერმანია. ხეობა გადაჭიმულია დაახლოებით 20 კილომეტრზე (12 მილი), რომელიც კვეთს დრეზდენის აუზს, ის არის ერთ-ერთი იმ ორი კულტურული ლანდშაფტისა, რომელიც მდებარეობს ცენტრალური ევროპის ელბის მდინარის გასწვრივ.
ჰოენცოლერნთა ხიდი
ყოველდღიურად რაინს ამ ხიდის საშუალებით, დაახლოებით, 1220 მატარებელი კვეთს; ამ მონაცემით ხიდი ერთ-ერთი პირველია გერმანიაში.
დრეზდენის ელბის ხეობა
რაც შეეხება მის სცენურ და არქიტექტურულ ფასეულობებს, ის მოიცავს დრეზდენის ურბანული ტერიტორიას, ისევე როგორც ბუნებრივი მდინარის ბანკებსა და ფერდობებს. ელბის ხეობა შევიდა იუნესკოს მსოფლიო მემკვიდრეობის სიაში 2004 წელს, თუმცა 2006 წლის ივლისში ის შევიდა მსოფლიოს საფრთხის ქვეშ მყოფი მემკვიდრეობის სიაში და საბოლოოდ გამოირიცხა 2009 წელს, რადგან აშენდა ვალდშლოსშენის ხიდი, რომელიც მდინარეს კვეთს.
აღწერა
250px|მინი|მარცხნივ| „ფილმნეხთე“ დრესდენის ელბის ხეობაში, ქალაქის ფონზე ელბის ხეობის ღირსშესანიშნაობები შეიცავს პილნიტცი ძველ სასახლეებთან და სოფლებთან ერთად, მაგალითად, როგორიცაა ლოშვიტცის სოფელი შლოს ალბრეჩთსბერგთან ერთად, ასევე ინჟინერიის ნიმუშები, როგორიცაა ცისფერი საოცრების ხიდი, შთანდსეილბაჰნ დრეზდენი და შვებებაჰნ დრეზდენი, ასევე ისტორიული ძეგლები:ბლუჰლ ტერასა, სემპეროპერისა და კათოლიკური ჰოფკირშე (თავდაპირველი სამეფოს რომალული -კათოლიკური ეკლესია). ტერიტორიის ნაწილი, როგორიცაა მაგალითად ბლასევითცი არის ისტორიული ქალაქის გარეუბანი, რადაგან იქ ასევე არსებობს სამრეწველო რაიონები.
ჰოენცოლერნთა ხიდი
სქოლიო
კატეგორია:გერმანიის ხიდები
დრეზდენის ელბის ხეობა
მსოფლიო მემკვიდრეობის სტატუსი
2008 წლის ივლისში იუნესკოს მსოფლიო მემკვიდრეობის კომიტეტმა გადაწყვიტა, რომ დრეზდენის ელბის ხეობა დაეტოვებინათ მსოფლიო მემკვიდრეობის სიაში, იმ იმედით, რომ მშენებლობები გაჩერდებოდა და ლანდშაფტის მთლიანობა აღდგებოდა. თუ ეს არ მოხდებოდა, ამ ქონების ამოშლა მოხდებოდა მსოფლიო მემკვიდრეობის ნუსხიდან 2009 წელს.
2009 წლის ივნისში იუნესკომ გამართა შეხვედრა სევილიაში, სწორედ ამ შეხვედრაზე მსოფლიო მემკვიდრეობის კომიტეტმა გადაწყვიტა 14 ხმით 5-ის წინააღმდეგ თავი შეეკავებინათ დრეზდენის ელბის ხეობის მსოფლიო კულტურული მემკვიდრეობის სატატუსის შეჩერებისგან.
სქოლიო
კატეგორია:იუნესკოს მსოფლიო მემკვიდრეობა კატეგორია:იუნესკოს მსოფლიო მემკვიდრეობის ყოფილი ძეგლები
თეთრიწყაროს მხარეთმცოდნეობის მუზეუმი
თეთრიწყაროს მხარეთმცოდნეობის მუზეუმი – მუზეუმი ქალაქ თეთრიწყაროში. დაარსდა 1975 წელს საზოგადოებრივ საწყისებზე. ამჟამად არის თეთრიწყაროს კულტურის ცენტრის შემადგენლობაში. 1982 წელს თეთრიწყაროს მხარეთმცოდნეობის მუზეუმის შენობა დაანგრიეს მოედნის გაფართოების მიზნით. ფონდი დროებით დაიხურა. 1989 წელს მუზეუმს გადაეცა ახალი შენობა და დღემდე იმ შენობაშია განთავსებული.
ჩინეთის კულტურული რევოლუცია
ჩინეთის კულტურული რევოლუცია — 1966-1977 წლებში, ჩინეთში მიმდინარე იდეოლოგიურ-პოლიტიკური კამპანიის სერია. კამპანიას პირადად ხელმძღვანელობდა მაო ძედუნი, რომელმაც გამოგონილი „კაპიტალიზმის რესტავრაციის“ ფარგლებში მოახდინა პოლიტიკური ოპოზიციის მთლიანი დისკრედიტაცია და განადგურება.
კულტურულმა რევოლუციამ გამოიწვია ინტელიგენციის ფართომასშტაბიანი რეპრესიები, კოლოსალური ზიანი მიაყენა კულტურასა და განათლებას. ფეოდალური გადმონაშთების განადგურების მოწოდების შედეგად განადგურდა კულტურის ძეგლები, შეიცვალა შიდაპოლიტიკური კურსი.
გივი ზაუტაშვილი
გივი ზაუტაშვილი (დ. 25 ივნისი, 1927,  ყვარელი — გ. თებერვალი, 2006 ) — ქართველი  თანამდებობის პირი.
1951 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. საქართველოს სსრ უმაღლესი საბჭოს ოთხი მოწვევის დეპუტატი. 1995-1999 წლებში იყო საქართველოს მე-4 მოწვევის პარლამენტის წევრი (ყვარლის მაჟორიტარი).
რესურსები ინტერნეტში
კატეგორია:დაბადებული 25 ივნისი კატეგორია:დაბადებული 1927 კატეგორია:გარდაცვლილი  2006 კატეგორია:საქართველოს IV მოწვევის პარლამენტის წევრები კატეგორია: წითელი დროშის ორდენის კავალრები კატეგორია:საპატიო ნიშნის ორდენის კავალრები კატეგორია:ყვარლის მუნიციპალიტეტში დაბადებულები
ხაშარხოტა
ხაშარხოტა (თვითსახელწოდება — ხოჩარხოტა, ხაშალხუტი) — სოფელი რუსეთში, დაღესტნის რესპუბლიკის წუნტის რაიონში. დასახლებულია ერთ-ერთი დიდოური ტომით, ბეჟიტელებით. 2018 წლის მდგომარეობით სოფელში ცხოვრობდა 486 ადამიანი.
სქოლიო
კატეგორია:დაღესტნის სოფლები
თიურქლარი (ლაჩინი)
თიურქლარი (Türklər) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ.
სქოლიო
კატეგორია:ლაჩინის რაიონის სოფლები
Famitsu
Famitsu — იაპონური ვიდეო თამაშების ჟურნალი, რომელსაც უშვებს კომპანიები: Enterbrain, Inc და Tokuma Shoten. Famitsu გამოდის გაყიდვაში ორი ფორმატით: ყოველკვირეულად და ყოველთვიურად, და ასევე სპეციალური თემატური გამოცემის სახით, რომელიც ეძღვნება მხოლოდ ერთი კონსოლის, ვიდეო თამაშის, კომპანიისა და სხვა თემების განხილვას. Shūkan Famitsū („ყოვლკვირეული Famitsu“) არის ჟურნალის ორიგინალური გამოცემა, რომელიც ითვლება ყველაზე წაკითხვად და დაფასებულ ჟურნალად ვიდეო თანაშების სიახლეების ჟურნალებს შორის. 2011 წლის 28 ოქტომბრიდან მოყოლებული Enterbrain-მა დაიწყო ჟურნალის ყოველკვირეული ციფრული ვერსიის გამოშვება ექსკლუზიურად საიტ BookWalker-ზე.
ისტორია
ფამიცუს პირველი გამოცემა გამოქვეყნდა 1986 წლის 6 ივნის Famicom Tsūshin-ის სახით. ("Famicom -ის სიახლეები"). 1991 წლის 19 ივლის ჟურნალი გადარქმეული იქნა Shūkan Famicom Tsūshin-ნად. ("Famicom-ის ყოველკვირეული სიახლეები"), ასევე დაიწყო ყოველთვიური ჟურნალისGekkan Famicom Tsūshin-ის გამოცემა. ("Famicom -ის ყოველთვიური სიახლეები"). 1996 წლის დასაწყისში ჟურნალებს შეუმცირდათ სახელწოდებები და დაერქვათ Shūkan Famitsū ("ყოველკვირეული Famitsū") და Gekkan Famitsū ("ყოველთვიური Famitsū''").
ჟურნალი გამოიცემოდა კომპანია ASCII Corporation-ის მეშვეობით, თუმცა 2000 წელს იგი შეისყიდა კომპანია Enterbrain, Inc.-მა.
Famitsū-ს სპეციალური თემები
Famitsū აქვეყნებს ცალკეულ ჟურნალებს, რომელიც ეხება კონკრეტულ კონსოლსა და სხვადასხვა თემას. ამჟამად მიმოქცევაშია:
შეფასებები
საიტი თამაშს აფასებს 40 ბალიანი სისტემით. დღესდღეობით მხოლოდ 22-მა თამაშმა მიიღო უმაღლესი ქულა. ქვემოთ წარმოდგენილია ქრონოლოგიურად თამაშების სია:
სქოლიო
კატეგორია:იაპონური ყოველკვირეული ჟურნალები კატეგორია:იაპონური ვიდეო თამაშების ჟურნალები კატეგორია:იაპონური ყოველთვიური ჟურნალები კატეგორია:1986 წელს დაარსებული ჟურნალები კატეგორია:იაპონურენოვანი ჟურნალები
ნახშირბადის ციკლი
ნახშირბადის ციკლი — ბიოგეოქიმიური ციკლი, რომლის საშუალებითაც ნახშირბადი მოძრაობს დედამიწის ბიოსფეროში, პედოსფეროში, გეოსფეროში, ჰიდროსფეროსა და ატმოსფეროში. ნახშირბადი არის ბიოლოგიური ნაერთების ძირითადი კომპონენტი, ისევე როგორც მრავალი არაორგანული მინერალის, როგორიცაა მაგალითად კირქვა. აზოტისა და წყლის ციკლთან ერთად, ნახშირბადის ციკლი მოიცავს მოვლენათა თანმიმდევრობას, რომლებიც მნიშვნელოვანია, რომ დედამიწაზე შესაძლებელი იყოს სიცოცხლის არსებობა.
ნახშირბადის ციკლი აღმოაჩინა ანტუან ლავუაზიემ და ჟოზეფ პრისტლმა, ხოლო პოპულარიზება გაუწია ჰამფრი დეივმა.
ატმოსფერო
ნახშირორჟანგი ატმოსფეროდან შთაინთქმება, პირველ რიგში, ფოტოსინთეზის პროცესით და ციკლის საშუალებით მოძრაობს ხმელეთისა და ოკეანის ბიოსფეროში. ატმოსფეროში არსებული ნახშირბადის დიოქსიდი პირდაპირ იხსნება წყალში (ოკეანე, ტბები, ზღვები და ა.შ.), ასევე იშლება ნალექებში, და პერიოდულად წვიმის საშუალებით ჩამოირეცხება. წყალში გახსნისას, ნახშირორჟანგი რეაქციაში შედის წყლის მოლეკულებთან და წარმოქმნის ნახშირმჟავას, რაც ხელს უწყობს ოკეანის გამჟავიანებას.
ბოლო ორი საუკუნის განმავლობაში ადამიანის საქმიანობამ მნიშვნელოვნად გაზარდა ნახშირბადის კონცენტრაცია ატმოსფეროში, ძირითადად, ნახშირორჟანგის სახით, გამოყოფის პროცესის ამგვარი ზრდა გამოწვეულია წიაღისეული საწვავის მზარდი ტემპით მოხმარებით. მას შემდეგ, რაც დედამიწის ოკეანეები აორთქლდება, დაახლოებით 1,1 მილიარდ წელიწადში, ფილების ტექტონიკა, სავარაუდოდ, შეწყდება წყლის ნაკლებობის გამო. ნახშირბადის ციკლი მომავალში დასრულდება 1-2 მილიარდ წლებს შორის.
ბიოსფერო
ბიოსფეროში არსებული ყველა ორგანიზმი შეიცავს ნახშირორჟანგს, ცოცხალი და მკვდარიც. ნახშირბადის დაახლოებით 500 გიგატონა მასა ინახება მიწის ზემოთ მცხოვრებ მცენარეებსა და სხვა ცოცხალ ორგანიზმებში, ხოლო ნიადაგში დაახლოებით 1 500 გიგატონა ნახშირბადია. ხმელეთის ბიოსფეროში ნახშირბადის უმეტესობა ორგანული ნივთიერებების შემადგენლობაში შედის, ხოლო ნიადაგის ნახშირბადის დაახლოებით მესამედი ინახება არაორგანულ ფორმით, მაგალითად, კალციუმის კარბონატის სახით. ორგანული ნახშირბადი არის დედამიწაზე მცხოვრები ყველა ორგანიზმის ძირითადი კომპონენტი.
ნახშირბადის ხმელეთის ბიოსფეროს ტოვებს რამდენიმე გზით. ორგანული ნივთიერების წვა და სუნთქვა სწრაფად ათავისუფლებს მას ატმოსფეროში. ნიადაგში არსებული ნახშირბადი შესაძლოა იქ დარჩეს ათასობით წელი, სანამ მდინარეების მიერ არ გამოირეცხება და გაიფანტება ატმოსფეროში. 1989 და 2008 წლებში ნიადაგში ნახშირბადის დიოქსიდის შემცველობა იზრდებოდა დაახლოებით 0,1%-ით წელიწადში. 2008 წელს მისი გლობალურმა რაოდენობა ნიადაგში 98 მილიარდი ტონა იყო. ამ პროცესის რამდენიმე დასაბუთებული ახსნა არსებობს, მაგრამ სავარაუდოდ ახსნა ისაა, რომ ტემპერატურის მატებასთან ერთად იზრდება ნიადაგში არსებული ორგანული ნივთიერებების დაშლის ტემპი, რაც ზრდის ნახშირორჟანგის მაჩვენებელს. ნიადაგში ნახშირბადის არსებობის ხანგრძლივობა დამოკიდებულია ადგილობრივ კლიმატურ პირობებზე, რომელიც იცვლება კლიმატის ცვლილებასთან ერთად.
ოკეანეები
ნახშირბადის შემცველი მასალა გავრცელებულია ოკეანეში, იგი ძირითადად ატმოსფერული ნახშირორჟანგის დაშლის გზით შემოდის, რომლის მცირე ნაწილი გარდაიქმნება კარბონატად. იგი ასევე ოკეანეში ხვდება მდინარეების საშუალებით, რომლებიც მდიდარი არიან ნაშალი არაორგანული ნივთიერებებით. ნახშირორჟანგი ძირითადად შთაინთქმება ფოტოსინთეზის საშუალებით, ასევე ორგანიზმების მიერ, რომლებიც კარბონატულ საშენ მასალას ამზადებენ. ოკეანეების pH საშუალოდ 8,2-ის ტოლია, ხოლო ნახშირბადის დიოქსიდის მაღალი კონცეტრაცია მჟავიანობას ცვლის ნეიტრალური pH-ის მიმართულებით.
ოკეანეების მიერ ამ აირის შთანთქმას დიდი მნიშვნელობა აქვს ატმოსფეროში მისი კონცენტრაციის კონტროლისთვის, რომელიც ძირითადად ადამიანების მიერ გამოიყოფა. თუმცა, ეს პროცესი არ შემოიფარგლება მხოლოდ ამით, ვინაიდან დიდი რაოდენობით შეწოვა იმოქმედებს ოკეანის მჟავიანობაზე და აქ მცოვრებ ცოცხალ ორგანიზმებზე. ხოლო გამჟავიანება დიდ ზეგავლენას მოახდენს კარბონატული საფარის მქონე არსებებზე, ვინაიდან მათი სასიცოცხლოდ აუცილებელი საფარი დაიშლება.
გეოსფერო
ნახშირბადის ციკლი გეოლოგიურ დონეზე მოქმედებს ბევრად ნელა, ნახშირბადის ციკლის სხვა ნაწილებთან შედარებით, როგორიცაა მაგალითად ატმოსფერო.
ნახშირბადის უმეტესობა ინერტულად ინახება დედამიწის ლითოსფეროში. დედამიწის მანტიაში შენახული ნახშირბადის დიდი ნაწილი, აქ ინახება მას შემდეგ, რაც დედამიწა ჩამოყალიბდა. გეოსფეროში არსებული ნახშირბადის დაახლოებით 80% არის კირქვაში და მისგან მიღებულ ნაერთებში, რომლებიც წარმოიქმნება წყლის ორგანიზმების მიერ შექმნილი კალციუმის კარბონატის ნალექისგან. დანარჩენი 20% წარმოიქმნება ხმელეთზე მცხოვრები ორგანიზმების სიკვდილის შემდეგ, მაღალი სიცხისა და წნევის ქვეშ, გარდაცვლილი სხეული იშლება ნახშირბადშემველ ნაერთებად. დღეს ამ ორგანულ მასალას წიაღისეული საწვავის სახით ვიცნობთ, რომელსაც ადამიანები ყოველდღიურ ცხოვრებაში აქტიურად მოვიხმართ. მოპოვების შემდეგ, წიაღისეული საწვავი იწვის ენერგიის გამოყოფით, თუმცა ატმოსფეროში ასევე გამოიყოფა ნახშირორჟანგი. დღესდღეობით გეოსფეროში შენახული ორგანული ნახშირბადი შეიძლება იქ დარჩეს მილიონობით წლის განმავლობაში. ნახშირბადს შეუძლია დატოვოს გეოსფერო მრავალი გზით, მაგალითად ნახშირორჟანგი ატმოსფეროსა და ოკეანეში შეიძლება გამოთავისუფლდეს ვულკანების საშუალებით.
ნახშირბადის ღრმა ციკლი
მიუხედავად იმისა, რომ დედამიწის ზედაპირიდან დაშორებულ ღრმა წერტილებში, ნახშირბადის ციკლი ჯერ კიდევ არ არის ბოლომდე შესწავლილი, ითვლება, რომ ის ისეთივე მნიშვნელოვანია, როგორც ატმოსფეროში, გეოსფეროსა და ლითოსფეროში მიმდინარე ციკლები. ნახშირბადის ეს „ღრმა ციკლი“ ძალზე მნიშვნელოვანია დედამიწის ზედაპირსა და ატმოსფეროს შორის ნახშირბადის მოძრაობაზე. თუ ეს პროცესი არ იარსებებდა, ნახშირბადი დარჩებოდა ატმოსფეროში, სადაც იგი მიაღწევდა უკიდურესად მაღალ კონცენტრაციას. ამრიგად, ნახშირბადის ღრმა ციკლი მნიშვნელოვან როლს თამაშობს ხმელეთზე სიცოცხლის არსებობისთვის აუცილებელი პირობების შექმნაში. ამ საკითხის შესწავლა საკმაოდ რთულია, რადგანაც ქვედა მანტია და ბირთვი 660-დან 2 891 კმ-მდე და 2 891-დან 6-371 კილომეტრამდე ვრცელდება დედამიწის სიღრმეში. შესაბამისად, ამ პროცესთან დაკავშირებით, ბევრი რამ ცნობილი არ არის.
ადამიანის გავლენა
ინდუსტრიული რევოლუციის შემდეგ, ადამიანის საქმიანობამ შეცვალა ნახშირბადის ციკლი, რის შედეგადაც ატმოსფეროში ნახშირბადის დიოქსიდის რაოდენობა გაიზარდა. ნახშირბადის ციკლზე, ადამიანის მიერ, ყველაზე დიდ ზეგავლენად წიაღისეული საწვავის დიდი რაოდენობით გამოყენება ითვლება, ვინაიდან წვის დროს გამონაბოლქვი პირდაპირ ჰაერში ვრცელდება. წიაღისეულის მოპოვებაც, ნახშირბადის ციკლის ერთ-ერთი ნაწილია, კერძოდ, ნახშირბადის გეოსფეროდან ატმოსფეროში გადატანა.
ადამიანები ასევე გავლენას ახდენენ ნახშირბადის ციკლზე, რაც ცვლის ხმელეთისა და ოკეანეების ბიოსფეროს. გასული რამდენიმე საუკუნის განმავლობაში, ადამიანის მიერ პირდაპირი და არაპირდაპირი გზით გამოწვეულმა მიწათსარგებლობისთვის დედამიწის საფარის ცვლილებამ განაპირობა ბიომრავალფეროვნების შემცირება, რაც ამცირებს ეკოსისტემების რაოდენობას, ორგანიზმთა გარეომოს მიმართ შემგუებლობასა და ნახშირბადის ატმოსფეროდან შთანთქმის ხარისხს.
გარემოზე ადამიანის მიერ გამოწვეულმა სხვა ცვლილებებმა შეცვალეს ეკოსისტემები და მათი ატმოსფეროდან ნახშირბადის შთანთქმის უნარი. მაგალითად, ჰაერის დაბინძურება ზიანს აყენებს მცენარეებსა და ნიადაგს, ხოლო მრავალი სახის სოფლის მეურნეობა და მიწადმოქმედება იწვევს ეროზიას, ნიადაგიდან ნახშირბადის გამორეცხვასა და მცენარეთა პროდუქტიულობის შემცირებას.
ადამიანები აგრეთვე გავლენას ახდენენ ოკეანის ნახშირბადის ციკლზე. კლიმატის ცვლილების ამჟამინდელი ტემპი იწვევს ოკეანეებში ტემპერატურის მატებას, ამრიგად იცვლება ეკოსისტემებიც. ასევე, მჟავა წვიმები და დაბინძურებული ჩამონადენი, რომელიც წარმოიქმნება სოფლის მეურნეობისგან და ინდუსტრიისგან, მკვეთრად ცვლის ოკეანის ქიმიურ შედგენილობას. ასეთ ცვლილებებს შეიძლება ჰქონდეს დრამატული გავლენა ძალზე მგრძნობიარე ეკოსისტემებზე, როგორიცაა მაგალითად მარჯნის რიფი , რის შემდეგადაც შეუძლებელი გახდება ოკეანეების მიერ ატმოსფერული ნახშირორჟანგის ათვისება და შთანთქმა.
2015 წლის 12 ნოემბერს, NASA- ს მეცნიერებმა განაცხადეს, რომ ადამიანების გამო ატმოსფეროში ნახშირბადის დიოქსიდის დონე კვლავაც იზრდება და მან შესაძლოა მიაღწიოს ისეთ ნიშნულს, რომელიც დედამიწაზე ასობით ათასი წლის განმავლობაში არ ყოფილა. ამჟამად, წიაღისეული საწვავის დაწვის შედეგად გამოთავისუფლებული ნახშირორჟანგის გამოყოფის სიჩქარე, მცენარეებისა და ოკეანეების მიერ შთნთქმის სიჩქარესთან შედარებით ორჯერ მეტია.
სქოლიო
კატეგორია:გეოქიმია კატეგორია:ფოტოსინთეზი კატეგორია:ნახშირბადი კატეგორია:ბიოგეოგრაფია კატეგორია:კლიმატის ცვლილება კატეგორია:გლობალური დათბობა კატეგორია:გლობალური ეკოლოგიური პრობლემები კატეგორია:გარემო კატეგორია:ეკოლოგიური პრობლემები კატეგორია:ეკოლოგია
ნიკოლოზ ბაბილაშვილი
ნიკოლოზ ბაბილაშვილი (დ. 27 ივნისი, 1975, გორი) — ქართველი სპორტსმენი (სამბო,ძიუდო). ძიუდოში საქართველოს ჩემპიონი (2001, -81 კგ). სამბოში ევროპის ჩემპიონი (2000, მადრიდი, ესპანეთი, -82 კგ) და ვერცხლის მედლის მფლობელი (1999, სოფია, ბულგარეთი, -82 კგ).
რესურსები ინტერნეტში
კატეგორია:დაბადებული 27 ივნისი კატეგორია:დაბადებული 1975 კატეგორია:გორში დაბადებულები კატეგორია:ქართველი სამბისტები კატეგორია:ქართველი ძიუდოისტები
ევრობასკეტი 2015: ჯგუფი A
ჯგუფი A — ევრობასკეტი 2015-ის პირველი ჯგუფი, სადაც მატჩები გაიმართა 2015 წლის 5 სექტემბრიდან — 10 სექტემბრის ჩათვლით. ჯგუფის ყველა თამაში ჩატარდა Park&Suites არენაზე ქალაქ მონპელიეში, საფრანგეთი.
ჯგუფში წარმოდგენილნი იყვნენ პოლონეთის, საფრანგეთის, ისრაელის, რუსეთის, ფინეთის და ბოსნია და ჰერცეგოვინის ნაკრებები. ამათგან ოთხი საუკეთესო ნაკრები გადავიდა მეორე რაუნდში.
ცხრილი
ყველა დრო მოცემულია ადგილობრივი დროით (UTC+2).
რესურსები ინტერნეტში
კატეგორია:ევრობასკეტი 2015
პეხშტაინი
პეხშტაინი (Pechstein) — გაფისული ქვა – ღრმად ჰიდრატირებული მჟავე ვულკანური მინა, რომელიც შეიცავს 10%-მდე წყალს. შავი, მუქი მომწვანო, მოწითალო მურა შეფერილობისაა. სიმკვრივე 2400-2500 კგ/მ³. პუასონის კოეფიციენტი 0,1-0,2. თბოგამტარობა 1,7-3,1 ვტ/(მ•კ). შეიცავს მიკროლითებს, იშვიათად — ფენოკრისტალებს. განარჩევენ ლიპარიტულ, ტრაქიტულ, დიაბაზურ და ფონოლიტურ პეხშტაინს. მაღალ ტემპერატურაზე გახურებისას პეხშტაინისგან გამოიყოფა აირები, რომელთა მოცულობა 15-20-ჯერ აჭარბებს ქანის მოცულობას. პეხშტაინი ცნობილია საფრანგეთის, უნგრეთის, გერმანიის, დიდი ბრიტანეთისა და სხვა ქვეყნების ვულკანური ოლქებიდან. იყენებენ გაფუებული პერლიტის მისაღებად.
რესურსები ინტერნეტში
კატეგორია:მაგმური ქანები
ნაჯიბ ტუნ რაზაკი
მოჰდ ნაჯიბ ბინ ტუნ ჰაჯი აბდულ რაზაკი (Mohd Najib bin Tun Haji Abdul Razak; დ. 23 ივლისი 1953, კუალა-ლიპისე, მალაიზია) — მალაიზიის სახელმწიფო და პოლიტიკური მოღვაწე, მალაიზიის პრემიერ-მინისტრი 2009 წლის 3 აპრილიდან 2018 წლის 10 მაისამდე. პარტია მალაიის გაერთიანებული ეროვნული ორგანიზაციიის ხელმძღვანელი 2009 წლის 26 მარტიდან.
2018 წლის 3 ივლისს ნაჯიბი დააკავა მალაიზიის ანტიკორუფციულმა კომისიამ. პოლიციამ ჩამოართვა 1 400 ყელსაბამი, 567 ჩანთის ჩანთა, 423 საათი, 2 200 ბეჭედი, 1 600 გულსაბნევი და 14 ტიარა, რომელთა ჯამური ღირებულება 273 მილიონი დოლარია.
ბიოგრაფია
ნაჯიბ ტუნ რაზაკი დაიბადა 1953 წლის 23 ივლისს. იგი არის მალაიზიის მეორე პრემიერ-მინისტრის აბდულა რაზაკის ექვსი შვილიდან ყველაზე უფროსი და მესამე პრემიერ-მინისტრის ჰუსეინ ონას დისშვილი.
1974 წელს დაასრულა ნოტინგემის უნივერსიტეტი. 1976 წელს 23 წლის ასაკში გახდა მალაიზიის პარლამენტის დეპუტატი პარტია მალაიის გაერთიანებული ეროვნული ორგანიზაციის სიით და გახდა ყველაზე ახალგაზრდა დეპუტატი პარლამენტის არსებობის ისტორიაში In 1986 Najib won re-election to the same seat. , ხოლო უკვე 1978 წელს ენერგეტიკის, ტელეკომუნიკაციისა და ფოსტის მინისტრის მოადგილეა. 1982 წლიდან 1986 წლამდე შტატ პაჰანგის მთავარი მინისტრია. 1988 წელს ხელმძღვანელობს პარტიის ახალგაზრდულ ორგანიზაციას, 1993 წელს კი ხდება ერთ-ერთი ექვსი ვიცე-თავჯდომარიდან.
1991-1995 წლებში თავდაცვის მინისტრია, 1995-2000 წლებში განათლების მინისტრი. 2004 წლიდან 2009 წლამდე პრემიერ-მინისტრის მოადგილეა, ამავდროულად 2004-2008 წლებში ასრულებს ფინანსთა მინისტრის, ხოლო 2008-2009 წლებში თავდაცვის მინისტრის მოვალეობასაც.
2009 წელს ქვეყნის პრემიერ-მინისტრის აბდულა აჰმად ბადავის გადადგომის შემდეგ აირჩიეს პარტია მალაიის გაერთიანებული ეროვნული ორგანიზაციის ახალ ლიდერად და სათავეში ჩაუდგა მთავრობას. მან ორიენტაცია აიღო პოლიტიკურ რეფორმებზე და საშინააო ეკონომიკურ საკითხებზე. 2013 წლის 5 ივლისს მმართველი ბლოკის არჩევნებში გამარჯვების შემდეგ შეინარჩუნა პრემიერის თანამდებობა. 2015 წელს ნაჯიბ ტუნ რაზაკის მთავრობა მსოფლიო ეკონომიკური ფორუმის ვერსიით შევიდა ათი ყველაზე ეფექტიანი მთავრობის სიაში.
ხელისუფლება დაკარგა 2018 წლის არჩევნების შედეგად. 2018 წლის 3 ივლისს დააპატიმრეს მიმდინარე კორუფციული სკანდალის გამო. მომდევნო დღეს მას წაუყენეს ოფიციალური ბრალდება ნდობის ბოროტად გამოყენებაში და ძალაუფლების გადაჭარბებაში. რაზაკი გაათავისუფლეს გირაოს შედეგად, რომელიც იყო 250 ათასი აშშ დოლარის ოდენობის.
ოჯახი
მამამისია აბდელ რაზაკ ჰუსეინი, დედა — რაჰა ნოაჰი. მეუღლე — ტენგკუ პუტრი ზაინა ტენგკუ ისკანდერი (1976-1987 წწ.) და როსმა მანსორი (1987 წლიდან). ჰყავს ორი ბიჭი და ერთი გოგო.
სქოლიო
კატეგორია:დაბადებული 23 ივლისი კატეგორია:დაბადებული 1953 კატეგორია:მალაიზიის პრემიერ-მინისტრები
კიევის წმინდა ვლადიმირის საკათედრო ტაძარი
250px|მინიატიურა კიევის წმინდა ვლადიმირის საკათედრო ტაძარი — ნეობიზანტიური არქიტექტურის ძეგლი კიევში, ტარას შევჩენკოს სახელობის ბულვარში. უკრაინის მართლმადიდებელი ეკლესიის მთავარი საკათედრო ტაძარი.
The White Stripes
The White Stripes — ამერიკული როკ-დუეტი, ჩამოყალიბებული 1997 წელს დეტროიტში (მიჩიგანი). ჯგუფში შედიოდნენ დრამერი მეგ უაიტი (ვოკალი, დასარტყმელი საკრავები) და სიმღერების ავტორი ჯეკ უაიტი (ვოკალები, გიტარა, კლავიშებიანი საკრავები). მეგი და ჯეკი დაქორწინებულები იყვნენ, მაგრამ ამჟამად გაყრილები არიან. დეტროიტში რამდენიმე სინგლის და შვიდი ალბომის გამოცემის შემდეგ ჯგუფმა აღიარებას 2002 წელს მიაღწია, გერიჯ-როკის აღორძინების პერიოდში. ყველაზე წარმატებული ალბომებით, White Blood Cells და Elephant ჯგუფმა ყურადღება მიიქცია აშშ-სა და ბრიტანეთში, განსაკუთრებით - სინგლით „Seven Nation Army“ და მისი ამჟამად განსაკუთრებით აღსანიშნავი გიტარის რიფით, რომელიც ჰიტად იქცა. ჯგუფმა გამოსცა კიდევ ორი ალბომი, Get Behind Me Satan (2005) და Icky Thump (2007). 2011 წელს კოლექტივი დაიშალა ხანგრძლივი შესვენების შემდეგ.
სქოლიო
კატეგორია:The White Stripes კატეგორია:ბლუზ-როკ ჯგუფები კატეგორია:გრემის ჯილდოს მფლობელები კატეგორია:ამერიკული მუსიკალური დუეტები კატეგორია:1997 წელს ჩამოყალიბებული ჯგუფები კატეგორია:2011 წელს დაშლილი ჯგუფები კატეგორია:როკ-დუეტები კატეგორია:Warner Bros. Records-ის შემსრულებლები
დავით ზეიკიძე
1979 წელს დაამთავრა თბილისის სახელმწიფო უნივერსიტეტის იურიდიული ფაკულტეტი. 1995-1999 წლებში იყო საქართველოს მე-4 მოწვევის პარლამენტის წევრი (მცხეთის მაჟორიტარი).
რესურსები ინტერნეტში
კატეგორია:დაბადებული 2 იანვარი კატეგორია:დაბადებული 1945 კატეგორია:საქართველოს IV მოწვევის პარლამენტის წევრები
ჩიკჩეს რაიონი
ჩიკჩეს რაიონი (Distrito de Chicche) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 540 მეტრზე. 2007 წლის მონაცემებით, მოსახლეობა 1 378 ადამიანს შეადგენდა, სიმჭიდროვე 32 ადამიანი კმ²-ზე. ფართობი 43.43 კმ²-ია.
რესურსები ინტერნეტში
კატეგორია:ხუნინის რეგიონის რაიონები კატეგორია:უანკაიოს პროვინციის რაიონები
თურშსუ (ლაჩინი)
თურშსუ (Turşsu) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სქოლიო
კატეგორია: ლაჩინის რაიონის სოფლები
ლოურენს ოლიფანტი
ლოურენს ოლიფანტი (Laurence Oliphant დ. 1829, კეიპტაუნი — გ. 22 დეკემბერი, 1888) — ინგლისელი მოგზაური და დიპლომატი.
ბიოგრაფია
იყო სერ ენტონი ოლიფანტისა და მარია კემპბელის შვილი. 1839 წლიდან მისი ოჯახი ცხოვრობდა ცეილონზე, სადაც მისი მამა იყო უმაღლესი მოსამართლე. 1846-1848 წლებში მისმა ოჯახმა იმოგზაურა საფრანგეთში, გერმანიაში, იტალიის ალპებსა და საბერძნეთში. ცეილონზე დაბრუნების შემდეგ მიიწვიეს ადვოკატურაში სამუშაოდ. 1851 წლიდან ინგლისშია დედასთან ერთად და ეუფლება სამართალს. 1852 წელს ოსვალდ სმითთან ერთად ესტუმრა სანქტ-პეტერბურგს, ნიჟნი ნოვგოროდსა და ყირიმს. ისნი ფარულად შევიდნენ სევასტოპოლში და შეადგინეს იქაური სიმაგრეების ჩანახაზები. 1853 წეს გამოაქვეყნა წიგნი „შავი ზღვის რუსული სანაპიროები 1852 წლის შემოდგომით“. ყირიმის ომის მოახლოებასთან ერთად წიგნს სათანადო ყურადღება დაეთმო და ოთხჯერ გამოიცა. შემდეგ ოლიფანტი მსახურობდა აშშ-სა და კანადაში.
1855 წელს ისევ ინგლისშია და მთავრობას სთავაზობს ექსპედიციას ყარსის დასახმარებლად ჩერქეზეთისა და ამიერკავკასიის გავლით. პირადად სთხოვა საგარეო საქმეთა მინისტრ კლარენდონს, გაეგზავნათ ის პერსონალური მისიით შამილთან, რომლის თანადგომა რუსეთის წინააღმდეგ დაიცავდა ბრიტანეთის ჯარებს. კლარენდონმა მას მხოლოდ რეკომენდაცია გაუწია ლორდ სტრაფორდ დე რედკლიფთან, ელჩთან კონსტანტინოპოლში. ელჩმა ოლიფანტი გაიყოლა ყირიმში. აქ მან თვალი შეავლო სევასტოპოლის ალყას. ელჩმა მას ნება დართო გაჰყოლოდა საელჩოს წევრებს ჩერქეზეთის სანაპიროების დასაზვერად. ტრაპიზონში მან გაიცნო ოსმალო სარდალი ომარ-ფაშა. ომარ-ფაშასთან კარგი ურთიერთობის გამო მოახერხა დასწრებოდა ინგურის ბრძოლას. აქედან ის შევიდა სამეგრელოში. ყარსის დაცემას ეს ექსპედიცია უნაყოფო გახადა. უკან სვლის დროს ოლიფანტმა ბევრი ხიფათი და ავადმყოფობა გამოიარა და 1855 წლის ბოლოს დაბრუნდა ინგლისში. 1856 წელს ლონდონში გამოვიდა მისი წიგნი „თურქული არმიის ამიერკავკასიური კამპანია ომერ ფაშას მეთაურობით“.
ამის შემდეგ ის ბევრს მოგზაურობდა როგორც პირადად, ასევე სხვადასხვა მისიებში. იყო ჩინეთში, იაპონიასა და კორეაში (1857, 1861), ჩერნომოგორიაში (1861), კორფუზე (1862), ჰერცეგოვინაში, პოლონეთში და მოლდავეთში (1863). სიცოცხლის ბოლომდე ხშირად ჩადიოდა აშშ-სა და კანადაში. 1865-1867 წლებში იყო პარლამენტის წევრი. 1870 წელს იყო „ტაიმსის“ კორესპონდენტი საფრანგეთ-პრუსიის ომში. 1882 წელს იყო ეგვიპტესა და პალესტინაში. 1872 წელს ლონდონში დაქორწინდა 26 წლის ალის კემპბელზე, რომელიც გარდაიცვალა ციებით 1887 წელს. მეორედ დაქორწინდა 1888 წლის 16 აგვისტოს როზამოდ დეილ ოუენზე, მაგრამ მალე თავად გარდაიცვალა ფილტვის კიბოთი.
რესურსები ინტერნეტში
კატეგორია:დაბადებული 1829 კატეგორია:გარდაცვლილი 1888 კატეგორია:გარდაცვლილი 22 დეკემბერი კატეგორია:ინგლისელი მოგზაურები კატეგორია:ევროპელი მოგზაურები საქართველოში
კელნის ცენტრალური მეჩეთი
რესურსები ინტერნეტში
კატეგორია:გერმანიის მეჩეთები
ნოვომუსიატოვო
ნოვომუსიატოვო (Яңы Мөсәт) — სოფელი ბაშკირეთში, ბურზიანის რაიონში. მიეკუთვნება სტაროსუბხანგულოვოს სოფსაბჭოს. რაიონულ ცენტრ სტაროსუბხანგულოვოდან განლაგებულია 13 კილომეტრში, ხოლო უახლოეს რკინიგზის სადგურ ბელორეცკიდან 155 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 421 ადამიანი. მოსახლეობის 99%-ს ბაშკირები შეადგენენ.
სქოლიო
კატეგორია:ბურზიანის რაიონის სოფლები
ყაღიზმანი
ყაღიზმანი (Kağızman, Կաղզվան) — ქალაქი და რაიონი ყარსის პროვინციაში, თურქეთი. ქართულად მას ეწოდება აღზევანი. ადგილი, სადაც იღებდნენ სუფრის მარილს; იქიდან შემოჰქონდათ მარილი საქართველოშიც. მდებარეობს ზღვის დონიდან 1321 მეტრზე.
მოსახლეობა
1897 წლის აღწერის თანახმად ქალაქის ეროვნული შემადგენლობა ასეთი იყო:
სქოლიო
კატეგორია:თურქეთის ქალაქები
პეგი შიფენი
მარგარეტ „პეგი“ შიფენი (Margaret "Peggy" Shippen; დ. 11 ივლისი, 1760 — გ. 24 აგვისტო, 1804) — გენერალ ბენედიქტ არნოლდის მეორე ცოლი. საყოველთაოდ ცნობილი გახდა იმ ფაქტის გამო, რომ ამერიკის რევოლუციის, დროს ყველაზე მაღალანაზღაურებადი აგენტი იყო.
შიფენი ფილადელფიაში, საკმაოდ სტაბილურ და ლოიალური შეხედულებების მქონე ოჯახში გაიზარდა. მან არნოლდი, რომელიც იმ დროს ჯარის მეთაური იყო, 1778 წელს გაიცნო. წყვილი, 1779 წლის 8 აპრილს დაქორწინდა. ბენედიქტმა მალევე დაიწყო შეთქმულების მოწყობაზე ფიქრი ბრიტანელებთან ერთად, რაც შესაბამისად საკუთარი ხალხის ღალატს მოითხოვდა მისგან. შეთქმულების მოწყობაში პეგიმაც ითამაშა თავისი როლი, თუმცა, მისი ღალატში მონაწილეობა მხოლოდ მაშინ გახდა ცნობილი, როდესაც 1780 წელს ბრიტანელი მაიორი, ჯონ ანდრე შეიპყრეს.
არნოლდი ნიუ-იორკში გაიქცა და პეგიმაც გაყოლა ამჯობინა. საბოლოოდ, 1781 წელს ორივე ლონდონისაკენ გაემართა, სადაც ქალმა სახლი მოიწყო, ხოლო ანდრემ ვაჭრობის ბიზნესი განაახლა. იგი ბიზნესს გარდაცვალებამდე (1801 წლამდე) უძღვებოდა, რის შემდეგაც საქმიანობა მარგარეტის ხელში გადავიდა, რომელსაც ვალების გადახდისა და ხუთი შვილის გაზრდის ვალდებულება დაეკისრა.
ჯაშუშობა არნოლდებსა და მეთაურ ჯონ ანდრეს შორის
პეგის ახლო მეგობრობა აკავშირებდა ანდრესთან და ისტორიკოსების აზრით, სწორედ მისი ინიცირებული იყო არნოლდისა და ანდრეს ერთმანეთთან კორესპონდენცია, რის შედეგადაც ჯერ კიდევ ქორწილამდე სამხედრო საიდუმლოებებს აგზავნიდა ბრიტანეთში. დაიწყო საიდუმლო კომუნიკაცია ბენედიქტსა და ჯონს შორის. მათ შორის, ინფორმაციის გაცვლა ძირითადად პეგის ხელით შესრულებული ნაწერით ხდებოდა. ზოგიერთ შემთხვევაში, გამოყენებული იყო ბენედიქტ არნოლდის უხილავი მელანი. მან შეძლო და მოიპოვა უესტ-პოინტის, ამერიკის მთავარი თავდაცვითი პოსტის მეთაურობა. პეგი, ახალშობილ ვაჟთან ედუარდთან ერთად, საცხოვრებლად უესტ-პოინტიდან ორი მილის დაშორებით მდინარე ჰადსონის მახლობლად გადავიდა. გენერალი ცდილობდა შიგნიდან დაესუსტებინდა თავდაცვითი ნაგებობა, რათა ბრიტანელებს გაადვილებოდათ მისი დაპყრობა.
პეგი, ვაშინგტონს მასპინძლობდა სწორედ მაშინ, როდესაც არნოლდის ღალატის შესახებ ცნობილი გახდა და ყველანაირად ეცადა დაერწმუნებინა გენერალი, რომ ქმრის მიერ მოწყობილი შეთქმულების შესახებ არაფერი იცოდა. მოღალატე გაიქცა და მარგარეტი ახალშობილ ვაჟთან ერთად მარტო დატოვა. შიფენი ფილადელფიაში, ოჯახთან დასარჩენად გაემგზავრა და ირწმუნებოდა, რომ ქმრის შესახებ აღარაფერი იცოდა, რეალურად კი ფლობდა ინფორმაციას ადგილსამყოფელის შესახებ.
ფილადელფიის მთავრობამ, მალე აღმოაჩინა ანდრეს მიერ პეგისათვის გაგზავნილი წერილი და გამოიყენა, როგორც სამხილი იმისა, რომ არნოლდის ცოლი შეთქმულების მონაწილე იყო. ამის გამო, პენსილვანიის უმაღლესმა აღმასრულებელმა საბჭომ, პეგი ფილადელფიიდან სამუდამოდ მოკვეთა. 1780 წელს, მამამისმა ედუარდოსთან ერთად მიაცილა ჰადსონის ნაპირებამდე, საიდანაც ნავით ნიუ-იორკამდე ჩავიდა ანდრესთან შესახვედრად.
პეგის სავარაუდო როლი შეთქმულებაში
ბიოგრაფი აარონ ბარი, რომლის მიერაც ამ პერიოდისთვის მიძღვნილი ნაშრომი XIX საუკუნეში გამოიცა, თლიდა, რომ პეგი შიფენ არნოლდმა, მოახდინა ქმრის მანიპულირება და დაარწუნა მხარეების შეცვლაში. ამ მოსაზრებას ზურგს უმაგრებდა ინტერვიუ თეოდოროსია პრევოსტთან, როდესაც ფილადელფიიდან უესტ-პოინტში მიდიოდა 1780 წელს, პეგი პრევოსტებს ეწვია პარამუსში, ნიუ ჯერსიში. როგორც ჩანს, მან გული გადაუშალა პრევოსტს და უთხრა, რომ დაღლილი იყო ყოველთვის ტყუილი სახის ჩვენებითა და დადგმების მოწყობით. ბარის აზრით, შიფენი ეწინააღმდეგებოდა ამერიკის მიზანს და თავისი ზიზღის ქმრისთვის თავს მოხვევაც შეძლო, დაარწმუნა რა, რომ დაენებებინა უესტ-პოინტი მტრისათვის.
შიფენის ოჯახმა, შემხვედრი ბრალდებები დაახვედრა ბარის ბრალდებებს და განაცხადა, რომ აარონი პეგისთან ერთად იმყოფებოდა კარეტაში, პრევოსტის ოჯახის დატოვების შემდეგ და სიმართლე გააყალბა, რადგან რეალურად ღალატის იდეა სწორედ ბარის გაუჩნდა გზაში, რაზეც მარგარეტმა უარი განაცხადა. არნოლდის ბიოგრაფი, სტერნი რენდალი, ბარის ვერსიას ემხრობოდა და თვლიდა, რომ ნელ-ნელა უფრო და უფრო მეტი სამხილი იჩენდა თავს, რაც ადასტურებდა პეგი შიფენის გადამწყვეტ როლს შეთქმულებაში. ბრიტანული გამოცემები ირწმუნებიან, რომ 1792 წელს, მისის არნოლდს £ 350 გადაუხადეს საიდუმლო დავალებების შესასრულებლად.
გარდაცვალება
არნოლდსის გარდაცვალების შემდეგ, 1801 წელს პეგიმ აუქციონზე გაიტანა ავეჯი, ბოლოს თავად სახლიც და პირადი ნივთებიც, რათა ვალი გადაეხადა. გარდაიცვალა ლონდონში, 1804 წელს, სიმსიმვნისგან. დაკრძალეს ქმრის გვერდით წმინდა მერის ეკლესიაში, ბათერსიში, 1804 წლის 25 აგვისტოს.
სქოლიო
კატეგორია:დაბადებული 11 ივლისი კატეგორია:დაბადებული 1760 კატეგორია:გარდაცვლილი 24 აგვისტო კატეგორია:გარდაცვლილი 1804 კატეგორია:შიფენის ოჯახი კატეგორია:ამერიკელი ქალები
ჩერნიგოვოს სამების მონასტერი
1239 წელს დაანგრიეს მონღოლებმა. აღადგინეს 1649 წელს ლაზარის თაოსნობით და გახდა ჩერნიგოვოს ეპარქიის კათედრა.
საბჭოთა ხელისუფლების პერიოდში მონასტერი გაუქმდა.
რესურსები ინტერნეტში
კატეგორია:უკრაინის არქიტექტურა კატეგორია:უკრაინის მონასტრები
კოცნა (კლიმტი)
რესურსები ინტერნეტში
კატეგორია:ნახატები ანბანის მიხედვით
ჰენკ პიმი
დოქტორი ჰენრი „ჰენკ“ პიმი — Marvel Comics-ის გამოცემების პერსონაჟი. მისი შემქმნელები არიან სტენ ლი (ამბავი), ლარი ლიბერი (სცენარი) და ჯეკ კირბი (მხატვარი). პერსონაჟი პირველად გამოჩნდა კომიქსში Tales to Astonish (#27, იანვარი 1962).
ჰენკ პიმი სხვადასხვა პერსონაჟის სახით გამოჩნდა - იგი იყო ადამიანი ჭიანჭველა, ადამიანი-გიგანტი, გოლიათი, ყვითელი ჟაკეტი, ბზიკი, უმაღლესი მეცნიერი და ულტრონი.
რესურსები ინტერნეტში
კატეგორია:Marvel Comics-ის მუტანტები კატეგორია:Marvel Comics-ის სუპერგმირები
აზიური ლინზანგები
აზიური ლინზანგები (Prionodon) — ძუძუმწოვარი ცხოველების გვარი მტაცებელთა რიგისა. ერთადერთი სახეობა გვარში Prionodontidae (ლინზანგისებრნი). ძველად გვარი შედიოდა ვივერისებრთა ოჯახში (Viverridae), როგორც ქვეოჯახი Prionodontinae. მოიცავს ორ სახეობას: ზოლებიანი ლინზანგი (Prionodon linsang) და ლაქებიანი ლინზანგი (Prionodon pardicolor). გავრცელებულნი არიან სამხრეთ-აღმოსავლეთ აზიაში. ეს გვარი გაერთიანებულია კატისნაირთა ქვერიგში და ითვლება კატისებრთა ოჯახის ახლო ნათესავად.
სისტემატიკა
გვარი თომას უოლკერ ჰორსფილდმა აღწერა 1822 წელს, კუნძულ იავის მკვიდრი ზოლებიანი ლინზანგის საფუძველზე. მან მოცემული გვარი გააერთიანა ლინზანგისებრთა ოჯახში, ლინზანგების ვივერისებრთა და კატისებრთა ოჯახებთან მსგავსების გამო. 1864 წელს ლინზანგისებრნი ჯონ ედუარდ გრეიმ მოათავსა ვივერისებრთა ოჯახში, როგორც ქვეოჯახი (Prionodontinae), მასში აგრეთვე გააერთიანა გვარი აფრიკული ლინზანგები (Poiana). რეჯინალდ ინეს პოკოკი თავდაპირველად მიჰყვა გრეის კლასიფიკაციას, მაგრამ სპეციფიკური სუნის გამომყოფი ჯირკვლების არარსებობის გამო, მან ეს გვარი გენეტის სპეციფიკურ ფორმად ჩათვალა. აზიური ლინზანგების მსგავსება აფრიკულ ლინზანგებთან, ითვლება კონვერგენციულად.
29 მტაცებლის, მათ შორის 13 ვივერისებრის იყო და Paradoxurus, Paguma and Hemigalinae ტაქსონების სამი სახეობის დნმ-ის ანალიზზე დაყრდნობით გამოვლინდა პოკოკის მოსაზრება, რომ აზიური ლინზანგები წარმოადგენდა დობილ ტაქსონს გენეტების გვარისა. Prionodon-ის გვარის (აზიური ლინზანგები) ადგილსამყოფელი განსაზღვრული იყო კატისებრთა ოჯახში, მაგრამ იგი განთავსდა ერთგვარიან ოჯახში Prionodontidae (ლინზანგისებრნი).
აღწერა
აზიური ლინზანგების ბეწვის შეფერილობა მკვეთრი, მოკლე, სქელი და რბილია, როგორც ხავერდი; სხეულზე გააჩნიათ მსხვილი ლაქები, რომლებიც ზოგჯერ ერთმანეთზეა შეზრდილი სალტედ სხეულის გვერედზე, ზურგზე ოთხი-ხუთი მუქი ყავისფერი ზოლი ან ლაქა აქვს; კუდზე 8-10 განიერი, რგოლისებური ზოლი გააჩნიათ, ფეხებზე — ლაქები; დანარჩენი სხეული კრემისფერია. მცირე ზომის ცხოველები არიან; მათი სხეულისა და თავის სიგრძეა 36,6-42,5 სმ (14.4-16.75 ინჩი), კუდისა — 30-41 სმ (12-16 ინჩი), წონა — 600-800 გ. კუდის სიგრძე თითქმის თავისა და ტანის სიგრძის ტოლია და დაახლოებით 5-6-ჯერ გრძელია უკანა კიდურებთან შედარებით. მისი თავი წაგრძელებულია, აქვს ვიწრო დრუნჩი, ცხვირი სწორადაა ამობურცული ზევით. საშუალოდ ლაქებიანი ლინზანგი ზოლებიანზე ოდნავ პატარაა. ეს ცხოველები ძალიან სუსტები, მოხდენილები და ლამაზები არიან. ბრჭყალები შეკუმშვადია. თავის ქალა გრძელი, დაბალი და ვიწროა. ვივერისებრთაგან განსხვავებით არ გააჩნია სპეციფიკური სუნის — მუშკის გამომყოფი ჯირკვლები.
გავრცელება
აზური ლინზანგები ძირითადად ტყეებში არიან გავრცელებულნი. ისინი ღამის და მეხეური ცხოველები არიან, მიწაზე მხოლოდ საკვების საძიებლად ჩამოდიან. ზოლიანი ლინზანგი „ბუდეს“ ხეებზე აკეთებს, ყოფილა შემთხვევა, როდესაც მისი „ბუდე“ ზღვის სანაპიროზე, პალმაზე იპოვეს.
სქოლიო
კატეგორია:აზიური ლინზანგები კატეგორია:ლინზანგისებრნი
სან-ანტონიო-დე-პალე
ქალაქში ფუნქციონირებს აეროპორტი, საზღვაო პორტი, სამედიცინო დახმარების ცენტრი, სკოლა, შუქურა, რადიოსადგური და კათოლიკური მისია.
გეოგრაფია
thumb|left|200px|სან-ანტონიო-დე-პალეს ხედი thumb|right|275px|სან-ანტონიო-დე-პალე კუნძულ ანობონის რუკაზე ქალაქი მდებარეობს კუნძულის ჩრდილოეთ ნაწილში, ატლანტის ოკეანის სანაპიროზე ვაკე და მშრალ ადგილას.
ისტორია
დაარსებულია პორტუგალიელი მოგზაურების მიერ. 1778 წელს ანობონის კუნძულთან ერთად გადავიდა ესპანეთის კონტროლ ქვეშ. 1801 წელს ინგლისელებმა აქ ააშენეს მცირე ფორტი, 1827 წელს ესპანეთმა იგი იჯარით დაუთმო ინგლისს, როგორც ბაზა მონათა ვაჭრობის წინააღმდეგ. სან-ანტონიო-დე-პალე ასევე იყო ანგოლიდან გამოქცეული მონების ევანგელიზაციის ცენტრი.
მოსახლეობა
გავრცელებულია ანობონური (პორტუგალიურ-კრეოლური ენა) და ესპანური ენა.
რესურსები ინტერნეტში
კატეგორია:ეკვატორული გვინეის ქალაქები
ანდრეი გუსინი
ანდრეი გუსინი (Андрій Гусін; დ. 11 დეკემბერი, 1972, ზოლოვიჩი — გ. 17 სექტემბერი, 2014, კიევი) — უკრაინელი ფეხბურთელი. იყო კიევის „დინამოს“ და უკრაინის ნაკრების ფეხბურთელი. „დინამოს“ რიგებში 7-ჯერ გახდა უკრაინის ჩემპიონი, 4-ჯერ მოიპოვა ქვეყნის თასი, მონაწილეობა მიიღო უეფას ჩემპიონთა ლიგის ნახევარფინალურ მატჩში 1999 წელს. 10 წლის განმავლობაში იცავდა უკრაინის ეროვნული ნაკრების რიგებს, რომლის რიგებშიც 71 შეხვედრაში 9 გოლი გაიტანა. მონაწილეობა მიიღო მსოფლიოს 2006 წლის ჩემპიონატზე. საფეხბურთო კარიერის შემდეგ, გუსინი დინამო 2-ს წვრთნიდა, ასევე მუშაობდა მწვრთნელის თანაშემწედ სხვადასხვა უკრაინულ და რუსულ კლუბებში.
რესურსები ინტერნეტში
კატეგორია:უკრაინელი ფეხბურთელები კატეგორია:დაბადებული 11 დეკემბერი კატეგორია:დაბადებული 1972 კატეგორია:გარდაცვლილი 17 სექტემბერი კატეგორია:გარდაცვლილი 2014 კატეგორია:2006 წლის მსოფლიო საფეხბურთო ჩემპიონატის ფეხბურთელები
ტაკეში კიტანო
ტაკეში კიტანო (北野 武; დ. 18 იანვარი, 1947) — იაპონელი კომიკოსი, ტელეწამყვანი, მსახიობი, კინორეჟისორი და მწერალი. იაპონიაში კიტანო ძირითადად როგორც კომიკოსი და წელეწამყვანია ცნობილი, ხოლო საზღვარგარეთ მას სარეჟისორო ნამუშევრებით იცნობენ. მისი სასცენო სახელია ბიტ ტაკეში, რომელსაც სარეჟისორო მოღვაწეობის გარდა კარიერის ყველა სფეროში იყენებს.
კიტანომ ცნობადობა 1970-იან წლებში, როგორც კომედიური დუეტის წევრმა მოიპოვა. მოგვიანებით მან სოლო კარიერა დაიწყო და ქვეყანაში ერთ-ერთი საუკეთესო კომიკოსი გახდა. რამდენიმე მცირე როლის შესრულების შემდეგ, კიტანოს სარეჟისორო დებიუტი 1989 წელს ფილმით „მოძალადე პოლიციელი“ შედგა. მას საერთაშორისო აღიარება მოუტანა 1993 წლის ფილმმა „სონატინა“. კიტანო იაპონიაში წარმატებულ რეჟისორად არ ითვლებოდა, რაც 1997 წელს შეიცვალა, როცა მისმა ფილმმა „ჰანა ბი“ ვენეციის კინოფესტივალზე ოქროს ლომი მიიღო.
კიტანოს კრიტიკული აღიარება იდიოსინკრატიულმა კინონამუშევრებმა მოუტანა. იაპონელმა კინოკრიტიკოსმა ნაგაჰარუ იოდოგავამ მას გავლენიანი რეჟისორის აკირა კუროსავას „ჭეშმარიტი მემკვიდრე“ უწოდა. კიტანოს ფილმების უმრავლესობა დრამაა იაკუძას განგსტერების ან პოლიციელების შესახებ.
ადრეული ცხოვრება
ტაკეში კიტანო ტოკიოში, ადაჩის რაიონში დაიბადა. იგი მშობლებისთვის მეოთხე შვილი იყო. მისი მამა მხატვარი იყო, რომელიც სახლებს აფორმებდა, ხოლო მისი დედა ქარხანაში მუშაობდა. მუშათა კლასის სამეზობლოში კიტანოსა და მის და-ძმებს სათაყვანოდ ბეისბოლის მოთამაშეები და იაკუძას წევრები ჰყავდათ.
კიტანო მეიძის უნივერსიტეტში ინჟინერიის ფაკულტეტზე ჩაირიცხა, თუმცა 19 წლის ასაკში სწავლა შეწყვიტა. 1972 წელს იგი ასაკუსას რაიონში გადავიდა და კომიკოსი გახდა. იგი შეგირდად დაუდგა კომიკოს სენძაბურო ფუკამის, პარალელურად კი სტრიპტიზ კლუბში ლიფტის ოპერატორად მუშაობდა.
კომიკოსის კარიერა
1970-იან წლებში კიტანომ ნირო კანეკოსთან ერთად კომედიური დუეტი ჩამოაყალიბა. მათ სასცენო სახელები — ბიტ ტაკეში და ბიტ კიოში — დაირქვეს, ხოლო ერთობლივად ცნობილები იყვნენ, როგორც ორი ბიტი. 1976 წელს კომიკოსთა დუეტი ტელეეკრანებზე პირველად გამოჩნდა, რამაც მათ წარმატება და პოპულარობა მოუტანა. კომედიური დუეტის ხუმრობების ობიექტებში ხშირად საზოგადოების დაუცველი წევრები, მათ შორის მოხუცები, ხეიბრები, უპოვრები, შეუხედავები, ქალები და ბავშვები იყვნენ. დუეტის მიმართ იაპონიის სამაუწყებლო ორგანიზაციისთვის მაყურებელთა წარდგენილი საჩივრების გამო მათი ხუმრობები ცენზურის ქვეშ გატარდა, რის შემდეგაც კომიკოსები იძულებულნი გახდნენ, მათ ხუმრობებში შეურაცხმყოფელი დიალოგები შეეცვალათ. კიტანომ ერთ-ერთ ინტერვიუში აღნიშნა, რომ შოუს მსვლელობისას სხეულის გამოჩენის გამო, რაც აკრძალული იყო, მას იაპონიის სამაუწყებლო ორგანიზაციისთვის მიმართვა ხუთი წლის მანძილზე აეკრძალა.
მიუხედავად იმისა, რომ 1970-იან წლებსა და 1980-იანი წლების დასაწყისში ორი ბიტი ქვეყანაში დიდი წარმატებით სარგებლობდა, კიტანომ დუეტი დატოვა და სოლო კარიერა დაიწყო. სანმა აკაშიასა და ტამორისთან ერთად იგი სამ უდიდეს იაპონელ ტელეკომიკოსს შორის სახელდება. კომიკოსის კარიერასთან დაკავშირებული კიტანოს ცხოვრების ავტობიოგრაფიული დეტალები გვხვდება მის 1996 წლის ფილმში „ბავშვების დაბრუნება“.
კიტანო პოპულარული ტელეწამყვანი გახდა. 1980-იან წლებში მას მიჰყავდა გასართობი შოუ „ტაკეშის კოშკი“. წლების შემდეგ აშშ-ს ტელეეკრანებზე შოუ სახელწოდებით „ყველაზე ექსტრემალური გამოწვევა“ გავიდა.
პირველი მნიშვნელოვანი როლი კიტანომ ნაგისა ოსიმას 1983 წლის ფილმში „შობას გილოცავთ, მისტერ ლოურენს“ შეასრულა. მისი პერსონაჟი ტყვეთა ბანაკის სერჟანტი იყო.
1986 წელს კიტანო NES-ის ვიდეო თამაშზე სახელწოდებით „ტაკეშის გამოწვევა“ კონსულტანტან და დოზაინერად მუშაობდა, რომელიც ჟურნალის Famitsu-ს ყველაზე ცუდი თამაშების სიაში პირველ ადგილზე მოხვდა.
1988 წელს კიტანომ მემუარო „ასაკუსელი ბავშვი“ გამოაქვენა. აგრეთვე მან დაწერა რომანები, რომლებიც ფრანგულ ენაზე ითარგმნა. კიტანოს სარეჟისორო დებიუტი 1989 წელს ფილმით „მოძალადე პოლიციელი“ შედგა, რომელშიც მან მთავარი როლი შეასრულა.
სქოლიო
კატეგორია:დაბადებული 1947 კატეგორია:დაბადებული 18 იანვარი კატეგორია:იაპონელი კინორეჟისორები კატეგორია:იაპონელი მსახიობები კატეგორია:ხელოვნებისა და ლიტერატურის ორდენის კავალრები კატეგორია:იაპონელი კომიკოსები კატეგორია:იაპონელი სცენარისტები
ჟიულ რიმეს თასი
მინი| ჟიულ რიმეს თასი (The cup of Jules Rimet) — ფიფას მსოფლიო ჩემპიონატის გამარჯვებული ნაკრების ჯილდო 1930-1970 წლებში. სახელი ეწოდა ფიფას ყოფილი პრეზიდენტის, ჟიულ რიმეს პატივსაცემად. თასი 1983 წელს დაიკარგა და მისი ადგილსამყოფელი დღემდე უცნობია.
თასი
თასზე გამოსახული იყო ნიკე, გამარჯვების ქალღმერთი ბერძნულ მითოლოგიაში. მისი სიმაღლე 35 სანტიმეტრი, ხოლო წონა-3.8 კილოგრამი იყო.
ისტორია
თავდაპირველად თასი 1966 წლის 20 მარტს, 1966 წლის მსოფლიო ჩემპიონატამდე 4 თვით ადრე მოიპარეს. იგი სულ მალე, შვიდ დღეში, გაზეთში გახვეული იპოვა ძაღლმა, სახელად პიკლზმა სამხრეთ ლონდონში. 1970 წლის მსოფლიო ჩემპიონატზე ბრაზილიის გამარჯვების შემდეგ თასი შეინახეს ბრაზილიის საფეხბურთო კონფედერაციის კაბინეტში და მოათავსეს ტყვიაგაუმტარი მინის მიღმა.
1983 წლის 20 დეკემბერს თასი ხელმეორედ, სწორედ ამ კაბინეტიდან მოიპარეს. ამის შემდეგ ვერც თასი და ვერც ქურდები ვერ აღმოაჩინეს. გავრცელებული აზრის მიხედვით, იგი გადაადნეს. ბრაზილიის საფეხბურთო კონფედერაციის შეკვეთით შეიქმნა თასის ასლი.
1970 წლის შემდეგ ჟიულ რიმეს თასი, როგორც გამარჯვებული ნაკრების ჯილდო, აღარ გამოუყენებიათ. იგი ფიფას მსოფლიო თასმა შეცვალა.
Blues with a Feeling (სტივ ჰეკეტის ალბომი)
Blues With A Feeling — ინგლისელი გიტარისტ სტივ ჰეკეტის მეთერთმეტე სოლო-ალბომი. გამოვიდა 1994 წელს. ალბომზე ძირითადად ბლუზის ჟანრის კომპოზიციებია წარმოდგენილი.
სქოლიო
კატეგორია:სტივ ჰეკეტის ალბომები კატეგორია:1994 წლის ალბომები
გრავიმეტრია
გრავიმეტრია (, „მძიმე“, +, „ვზომავ“) — მეცნიერება გრავიტაციული ველის მახასიათებელი სიდიდეების გაზომვისა და მათი გამოყენების შესახებ გეოდეზიურ, გეოლოგიურ და გეოფიზიკურ პრობლემათა შესასწავლად. გრავიმეტრია სწავლობს სიმძიმის ძალის განაწილებას დედამიწის ზედაპირის სხვადასხვა წერტილში, რასაც დიდი მნიშვნელობა აქვს მთამადნეულის საბადოების ძიებისათვის.
ლიტერატურა
კატეგორია:გეოდეზია
ლაერტი ზუბადალაშვილი
ლაერტი ზუბადალაშვილი (დ. 4 მაისი, 1941 ან 22 აპრილი, 1941 ) — ქართველი პოლიტიკოსი.
დაამთავრა თბილისის სახელმწიფო უნივერსიტეტი. 1995-1999 წლებში იყო საქართველოს მე-4 მოწვევის პარლამენტის წევრი (დედოფლისწყაროს მაჟორიტარი). 2004-2008 წლებში — საქართველოს მე-6 მოწვევის პარლამენტის წევრი (დედოფლისწყაროს მაჟორიტარი), საარჩევნო ბლოკი: „ახალი საქართველოსთვის“.
სქოლიო
კატეგორია:დაბადებული 4 მაისი კატეგორია:დაბადებული 1941 კატეგორია:საქართველოს IV მოწვევის პარლამენტის წევრები კატეგორია:საქართველოს VI მოწვევის პარლამენტის წევრები კატეგორია:თბილისის სახელმწიფო უნივერსიტეტის კურსდამთავრებულები ლაერტი
ჩილკის რაიონი (უანკაიო)
ჩილკის რაიონი (Distrito de Chilca) — რაიონი პერუში, ხუნინის რეგიონის უანკაიოს პროვინციაში. მდებარეობს ზღვის დონიდან 3 275 მეტრზე. 2007 წლის მონაცემებით, მოსახლეობა 74 288 ადამიანს შეადგენდა, სიმჭიდროვე 9 000 ადამიანი კმ²-ზე. ფართობი 8.3 კმ²-ია.
ნოვოსუბხანგულოვო
ნოვოსუბხანგულოვო (Яңы Собханғол) — სოფელი ბაშკირეთში, ბურზიანის რაიონში. მიეკუთვნება სტაროსუბხანგულოვოს სოფსაბჭოს. მდებარეობს მდინარე ბელაიის ნაპირზე. რაიონულ ცენტრ სტაროსუბხანგულოვოდან განლაგებულია 10 კილომეტრში, ხოლო უახლოეს რკინიგზის სადგურ ბელორეცკიდან 141 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 525 ადამიანი.
სქოლიო
კატეგორია:ბურზიანის რაიონის სოფლები
ფენდი (მრავალმნიშვნელოვანი)
ფენდი შეიძლება აღნიშნავდეს:
ფილოფორა
ფილოფორა (Phyllophora) — ძოწეული წყალმცენარეების გვარი; მარტივი ან დატოტვილი ფირფიტისებრი თალუსი აქვს. მისი სიმაღლე 50 სმ აღწევს. მრავლდება კარპოსპორებით, ტეტრასპორებითა და თალუსის ნაწყვეტებით. ზოგიერთი სახეობის სპოროფიტი იზრდება გამეტოფიტზე. 15-მდე სახეობა გავრცელებულია ცივ და ზომიერ ზღვებში. გვხვდება კავკასიის შავი ზღვის სანაპიროზეც. იყენებენ ლაბოვანი ნივთიერების — კარაგინინის მისაღებად.
ლიტერატურა
კატეგორია:ძოწეული წყალმცენარეები
ბისოითა
ბისოითა — სოფელი საქართველოში, ერედვის მუნიციპალიტეტში, ბელოთის თემში.
გეოგრაფია
ხარულის ქედის დასავლეთ კალთაზე. მდინარე ფაჩურისწყლის (მდინარე პატარა ლიახვის მარცხენა შენაკადი) ზემოთში. ზღვის დონიდან 1100 მ. ცხინვალიდან (უახლოესი რკინიგზის სადგური) 30 კმ, გორიდან — 65 კილომეტრი.
ისტორია
1991 წლამდე შედიოდა ცხინვალის რაიონში, ხოლო 2006 წლამდე შედიოდა გორის მუნიციპალიტეტში. 2008 წლიდან ოკუპირებულია რუსეთის ფედერაციის მიერ, ხოლო სოფელს დე ფაქტო აკონტროლებს სეპარატისტული სამხრეთ ოსეთის რესპუბლიკა, რომლის ტერიტორიაზე სოფელს მიანიჭეს ოსური სახელწოდება (Бисойтæ).
დემოგრაფია
1989 წლის აღწერით სოფელში მუდმივი მოსახლეობა არ არის.
სქოლიო
კატეგორია:ბელოთის თემის სოფლები
გელა ბარათაშვილი
რესურსები ინტერნეტში
კატეგორია:დაბადებული 1 აპრილი კატეგორია:დაბადებული 1981 კატეგორია:ქართველი სამბისტები
მოსკოვის მოწყალე მაცხოვრის ეკლესია
მოსკოვის მოწყალე მაცხოვრის ეკლესია (Церковь Спаса Всемилостивого) — მართლმადიდებლური სამრევლო ეკლესია მოსკოვში. ასევე ცნობილია უფლის პატიოსანთა ძელთა ცხოველმყოფელი ჯვარის შემოყვანების ეკლესიის სახელით. ეკლესია დაარსებულია XVII საუკუნეში. მდებარეობს მოსკოვის აღმოსავლეთი ადმინისტრაციული ოლქის ვეშნიაკის რაიონში. ეკლესიას აქვს რუსეთის ფედერალური მნიშვნელობის ძეგლის სტატუსი და წარმოადგენს კუსკოვოს არქიტექტურული ანსამბლის ნაწილს.
ტაძარი აგებულია 1737-1739 წლებში. მთავარი და ერთადერთი საკურთხეველი ნაკურთხია უფლის პატიოსანთა ძელთა ცხოველმყოფელი ჯვარის შემოყვანების სახელზე.
ტაძარი მიეკუთვნება რუსეთის მართლმადიდებელი ეკლესიის მოსკოვის საპატრიარქოს მოსკოვის ეპარქიას.
ისტორია
პეტრე ბორისის ძემ, რომელმაც მამის გარდაცვალების შემდეგ მემკვიდრრეობით მიიღო კუსკოვოს მამული, მიიღო გადაწყვეტილება იგი მდიდრულად შეემკო. მშენებლობა დაიწყო 1737 წელს და დასრულდა 1739 წელს. ეკლესიის მთავარი და ერთადერთი საკურთხეველი ნაკურთხია უფლის პატიოსანთა ძელთა ცხოველმყოფელი ჯვარის შემოყვანების სახელზე.
დროთა განმავლობაში ეკლესია არ გადაუკეთებიათ და დღევანდელ დღემდე მოაღწია თავისი პირვენდელი სახით. იგი ითვლება მოსკოვის არქიტექტურული ძეგლების იშვიათ სახეობად, რომელიც აგებულია ანასეული ბაროკოს სტილში. ეს სტილი რუსეთში დამკვიდრდა ანა იოანეს ასულის მმართველობის პერიოდში.
1919 წელს კუსკოვოს მამულმა მიიღო სახელმწიფო მუზეუმის სტატუსი. ეკლესიის შენობა გადააკეთეს სამუზეუმო ნაგებობად.
მოწყალე მაცხოვრის ეკლესია აღადგინეს და ხელახლა აკურთხეს 1991 წელს. 2010 წელს დაიწყო დაცული ტერიტორიის - XVIII საუკუნის არქიტექტურის ძეგლის სტატუსი.
რესურსები ინტერნეტში
კატეგორია:მოსკოვის კულტურული მემკვიდრეობის ფედერალური ობიექტები კატეგორია:მოსკოვის ტაძრები კატეგორია:რუსეთის კულტურული მემკვიდრეობის ძეგლები მოსკოვში
იქ მყოფი
იქ მყოფი (Being There) — 1979 წლის ამერიკული ტრაგიკომედია. მისი რეჟისორია ჰელ ეშბი.
სიუჟეტი
მებაღე სახელად შანსი გონებრივად ჩამორჩენილია. მან მთელი ცხოვრება ვაშინგტონის ერთ სახლში გაატარა. როდესაც სახლის პატრონი კვდება, შანსს მისი დატოვება უწევს. მან კი არაფერი იცის, გარდა მებაღეობისა და ტელევიზორის ცქერისა. ქუჩაში მცირე ავტოავარიისას ის გაიცნობს ივს და მის მეუღლეს ბენს. ბენი პოლიტიკოსია და პრეზიდენტთანაა დაახლოებული. ივი და ბენი შანსს შეცდომით ბიზნესმენად აღიქვამენ და მათ სახლში დაასახლებენ.
სქოლიო
კატეგორია:1979 წლის ფილმები კატეგორია:ამერიკული ფილმები კატეგორია:ინგლისურენოვანი ფილმები კატეგორია:ფილმები აუტიზმის შესახებ კატეგორია:United Artists-ის ფილმები კატეგორია:ჰელ ეშბის ფილმები
Genesis Revisited
Watcher of the Skies: Genesis Revisited — ინგლისელი გიტარისტ სტივ ჰეკეტის მეთორმეტე სოლო-ალბომი. გამოვიდა 1996 წელს. ეს არის მუსიკოსის რიგით პირველი ალბომი, რომელზეც მან გადაამუშავა ჯგუფ ჯენესისის კომპოზიციები.
სქოლიო
კატეგორია:სტივ ჰეკეტის ალბომები კატეგორია:1995 წლის ალბომები
კელნის უნივერსიტეტი
კელნის უნივერსიტეტი (Universität zu Köln) — უმაღლესი სასწავლებელი ქალაქ კელნში, გერმანიაში, რომელიც აერთიანებს კლასიკურ ფაკულტეტებს.